བསམས་ལ་གནས་ལུགས་ཀྱི་ངང་ནས་བཟླའོ།།འདི་ལ་མུ་ཏིག་བསྟར་ལ་བརྒྱུས་པའི་དཔེས་འཁྲུལ་གཞི་བྱས་ཏེ་ཁ་ཅིག་ཧཱུྃ་དཀར་པོ་སྒོམ་པའི་སྲོལ་འདུག་ཀྱང་།ཧཱུྃ་སྒྲེང་ཚར་མུ་ཏིག་བསྟར
ལ་བརྒྱུས་པ་ལྟར་ཡིན་ནོ་ཞེས་པའི་དོན་ལས་ཧཱུྃ་གི་ཁ་དོག་བཤད་པ་མིན་པས་ཧཱུཾ་སྔོན་པོ་ཁོ་ན་ཡིན་ནོ།།ཐུན་བསྡུ་རན་པ་དང་།མཆོད་བསྟོད་པསྔ་ཆོ་ག་སོགས་ཀྱི་སྤྲོས་པ་མེད་པར་མི་དམིགས་རྫོགས་པ་ཆེན་པོའི་རང་དུ
ཁོཁོང་ལྷོད་ཀྱིས་འཇོག་དགོས་ཏེ་རྩ་བར།ངལ་བསོའི་དུས་སུ་རྩ་བྲལ་དང་ལ་བཞགདྷཅེས་གསུངས་པའི་ཕྱིར་རོ།།དེ་ནས་གློ་གཡས་འོག་ཏུ་བཅུག་པ་སེང་གེའི་ཉལ་སྟབས་ཀྱིས་ཉལ་བ།སྙིང་གི་དཀྱིལ་དུ་ཡི་གེ་ཧཱུྃ་མཐི་
སྔོན་རབ་ཏུ་འཚེར་བ་ཞིག་ལ་སེམས་གཏད་ནས་རྣམ་རྟོག་གཞན་གྱིས་བར་མཆོད་པར་ཉལ་དགོས་ཏེ།རྩ་བར།གཉིད་ལོག་དུས་སུ་ཤེས་རིག་ཧཱུྃ་ལ་གཏདཿསྙིང་གི་དཀྱིལ་དུ་ཡི་གེ་ཧཱུྃ་གཅིག་བསྒོམཿརླུང་རིག་རྩ
ཡི་འཕར་གྲངས་བསྙེན་པས་འགྲུབཿཉི་ཁྲི་ཆིག་སྟོང་ཞག་གཅིག་བསྙེན་པའི་གནདཿཞེས་གསུངས་པའི་ཕྱིར་ཐོ་རིངས་གཉིད་སད་མ་ཐག།བདག་ཉིད་ཀྱིས་ཧཱུྃ་ཞེས་དཀྱིལ་འཁོར་གསུམ་གྱི་དམིགས་པ་སྔར་ལྟར
གསལ་བཏབ་སྟེ།ཧཱུྃ་ཧཱུྃ་ཧཱུྃ་ཧཱུྃ་ཧཱུཾ་ཧཱུྃ་ཧཱུྃཿཞེས་བདུན་བརྩེགས་སུ་བཟླ་དགོས་ཏེ།ཐོ་རེངས་དུས་སུ་ཧཱུྃ་གི་སྣང་གླུ་ཡིསཿམ་མོ་མཁའ་འགྲོ་ཐམས་ཅད་དབང་དུ་སྡུདཿཅེས་གསུངས་པའི་ཕྱིར།ཐོར་ཐུན་བསྡུ

ཚུལ་ཡང་སྔར་ལྟར་རོ།།བར་དེར་གཞན་པའི་ཆགས་མེད་ཀྱི་རིགས་བྱེད།དེ་ནས་ཞོག་ཐུན་ཀྱང་སྔར་ལྟར་ལ།།ཧཱུྃ་གཅིག་མ་ཤུབ་བུའི་ཚུལ་གོང་བས་ཚོར་བ་ཙམ།མཆུ་སོ་མཉམ་པར་སྦྱར་ཏེ་དལ་བུར་བཟླ་བ་ཡིན་ཏེ།རྩ
བར།སྔ་དྲོའི་དུས་སུ་ཞི་བ་ཤུབ་བུ་ཡིསཿདགོངས་མོ་བདག་ཏུ་འཛིན་པའི་རྣམ་སྨིན་སྦྱངསཿཞེས་གསུངས་པའི་ཕྱིར།།ཉིན་གུང་ཁ་ཟས་ཀྱི་རྣལ་འབྱོར་དང་ཕྱག་བསྐོར་བ་དགོས་ན་བྱ།དགོངས་ཐུན་ཀྱང་སྔར་ལྟར
ལ་ཧཱུྃ་ཧཱུྃ་ཧཱུྃ་ཧཱུྃ་ཧཱུྃ་ཞེས་ལྔ་བརྩེགས་སུ་བཟླ་བ་ཡིན་ཏེ།དགོངས་ཀྱི་དུས་སུ་ཧཱུྃ་གི་གདུང་དབྱངས་ཀྱིསཿ།རང་རིག་བླ་མའི་རྣལ་འབྱོར་ཆེན་པོ་བསྒོམཿཞེས་གསུངས་པའི་ཕྱིར་རོ།།དེ་ལྟར་ཚེས་བཅུ་བདུན་གྱི་དགོངས་ཐུན་པར་དེ
བཞིན་ནོ།།འདིའི་སྐབས།རྩ་བར།རྟགས་སུ་རྣག་ཁྲག་འཛག་པ་དང་ཿཁྲུས་བྱེད་པ་དང་གོས་དཀར་པོ་གྱོན་པ་དང་ཌྷའཇའ་ཚོན་གྱི་གུར་ན་འདུག་པའི་སྣང་བ་འཆར་རོཿདངོས་སུ་ལྟོམ་མི་བདེ་བ་དང་ལྕུག་བྲོ
མེར་བ་འབྱུང་ངོཿཞེས་གསུངས་སོ།།མདོར་ན་ཐུན་བཞི་པོར་ཧཱུྃ་གི་བཟླ་ཚུལ།སྲོད་ལ་དྲག་པོ།ཐོ་རེངས་རྒྱས་པ།སྔ་དྲོ་ཞི་བ།དགོངས་མོ་དབང་སྟེ་ཕྲིན་ལས་བཞིའི་བཟླ་ཚུལ་ཐམས་ཅད་ལ་རིགས་འགྲེའོ།།
ཐུན་དེ་རྣམས་ལ་འཇུག་ཚུལ་ནི།རྩ་བར།སྟན་བདེ་བ་ལ་ལུས་ཙོག་པུར་འདུག་སྟེཿཞེས་དང་།ཡང་ཏིག་གཅེས་སྒྲོན་དུ།སེམས་དཔའ་དང་རྡོ་རྗེ་སྐྱིལ་ཀྲུང་གི་འདུག་སྟངས་བཤད་པས།དེ་དག་གང་རིགས་མ་གཏོགས

བརྐྱང་བུབ་འགྱེལ་བསྙེས་སོགས་སྤང་།སྔགས་ཀྱི་གྲངས་ལས་བཞིའི་བཟླ་ཚུལ་དུས་བཞིར་བཤད་པ་ལྟར་ལ།གཞན་དུ་ཕྲེང་བ་ལ་གྲངས་འཛིན་པ་སོགས་མི་མཛད་པ་གཞུང་གི་དགོངས་དོན་ཕྱག།
བཞེས་སུ་ཡོད།བདུན་ཕྲག་དང་པོ་སོང་ནས།བཅུ་བདུན་གྱི་སྲོད་ཐུན་ནས་བདུན་གཉིས་པ་ལ་འཇུག་སྟེ།དཀྱིལ་འཁོར་གསུམ་ལས་མི་གཡོ་བ་གོང་ལྟར་བྱ་ཞིང་།ཐུན་མགོར་ཧཱུྃ་གིས་ཁོག་པ་གང་རྗེས།རྩ་བར།
དེ་ནན་་ཁོག་པར་མི་ཤོང་བའི་སྣང་བ་བྱུང་བ་དང་ཿཕྱིར་འགྲོས་པསཿརིམ་པར་རང་གི་གནས་ཁང་དང་རྩཡུལ་ཁམས་དང་ཿརྒྱལ་ཁམས་དང་བྷསྟོང་གསུམ་གྱི་འཇིག་རྟེན་ཐམས་ཅད་ཧཱུྃ་གིས་མེར་གང་བར་བསམས་ལ
ཞག་བདུན་བཟླའོ།།ཞེས་གསུངས་པ་ལྟར།ཁོག་པ་ཁེངས་པ་དང་།བ་སྤུའི་བུག་ཐམས་ཅད་ནས་ཕྱིར་འཕྲོས་ཏེ།ཐོག་མར་གནས་ཁང་།དེ་ནས་ཡུལ་ཁམས་ཏེ་དཔེར་ན་དབུས་གཙང་ཁམས་གསུམ་ལྟ་བུ།དེ་
ནནས་རྒྱལ་ཁམས་ཏེ་རྒྱ་དཀར་ནག་གླིང་བཞི་སོགས།དེ་ནས་སྟོང་སྤྱི་ཕུད་དང་སྟོང་བར་པ་དང་།སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ལ་སོགས་པ་ཐམས་ཅད་ཧཱུྃ་གི་སྔོ་མེར་མེར་རོང་རོང་གང་བར་བསམས་ལ་སྲོད
ལ་ཉིས་བརྩེགས།ཐོ་རེངས་བདུན་བརྩེགས།སྔ་དྲོ་ཧཱུྃ་གཅིག།དགོངས་མོ་ལྔ་བརྩེགས་སོགས་བཟླ་ཞིང་།ཉལ་ལྡང་སོགས་བྱེད་ཚུལ་ཐམས་ཅད་བདུན་དང་པོ་ཁོ་ན་ལྟར་རོ།།འདི་ལ་འགའ་ཞིག་གིས་ཧཱུཾ་བ་སྤུའི་

བུག་ནས་མི་འཕྲོ་བར་མགྲིན་པ་རང་ནས་བརྒྱུད་དེ་འཕྲོ་བ་དང་།དེ་ཡང་ཧཱུཾ་གཅིག་གི་ཀླད་སྐོར་ལ་གཅིག་གི་ཞབས་ཀྱུས་འཁྱུད་དེ་འཕྲོ་བ་སོགས།མགོ་སྤྲོད་ཀྱིས་ཐོན་དགོས་པར་བཤད་པ་སོགས་གཞུང་གཞན་གྱི་རྒྱས
འགེབས་ལས།ལུགས་འདིའི་གཞུང་མན་ངག་གང་ནས་ཀྱང་བཤད་པ་མེད་ལ།དེ་བཞིན་དུ་ཕྱིར་འཕྲོ་བའི་ཧཱུཾ་ཡང་ཁ་དོག་ལྔར་བྱེད་པ་འགའ་ཞིག་འདུག་ཀྱང་རྩ་བའི་དགོངས་པ་དང་བླ་མའི་ཕྱག་བཞེས་གསུང་
རྒྱུན་སྔོན་པོ་ཁོ་ནར་འཁྲུལ་པ་མེད་དོ།།ཉེར་བཞིའི་སྲོད་ཐུན་ནས་བདུན་ཕྲག་གསུམ་པ་ལ་འཇུག་སྟེ།རྩ་བར།དེ་ནས་ཧྲཱིཿཞེས་བརྗོད་པས་ཧཱུཾ་གི་ཡིག་འབྲུ་རྣམས་མཁའ་འགྲོ་མར་གྱུར་ཏེཿསྣང
སྲིདད་ཐམས་ཅད་མཁའ་འགྲོ་རིགས་ལྔའི་ལྷ་ཚོགས་སུ་མེར་བསམས་ལ་མཁའ་འགྲོ་མ་ཐམས་ཅད་ཧཱུྃ་སྠ་དི་རི་རི་སྐྱེ་འགྲོ་མི་དང་རྩི་ཤིང་ནགས་ཚལ་དང་ཿསྣང་སྲིད་ལྷ་འདྲེ་མ་ལུས་མཁའ་འགྲོར་བསམཿདེ་དག་མ་
ལུས་ཧཱུྃ་སྒྲ་དི་རི་རིཿདེ་ཡི་ངང་ལ་ཞག་བདུན་བཟླ་བར་བྱཿཞེས་གསུངས་པའི་ཕྱིར་རོ།།ཐུན་མགོར་ཧཱུྃ་གིས་ཁོག་པ་གང་ནས་ཕྱིར་འཕྲོས་སྣང་སྲིད་ཐམས་ཅད་ཧཱུྃ་གི་སྒྲ་དི་རི་རི་སྒྲོག་པ་འབའ་ཞིག་ཏུ་གྱུར་པ་
དང་།དེངར་མ་ཟད་འདི་ལྟར་སྣང་བའི་བཅུད་ཀྱི་སེམས་ཅན་སྐྱེ་འགྲོ་ལྷ་འདྲེ་མི་གསུམ་སོགས་དང་།སྣོད་ཀྱི་འཇིག་རྟེན་དུ་སྣང་བའི་རྩི་ཤིང་ནགས་ཚལ་ས་རྡོ་རེ་བྲག་ཐམས་ཅད་ཀྱང་མཁའ་འགྲོ་རིགས་ལྔ་འབའ

༄ཞིག་ཏུ་གྱུར་ཅིང་དེ་དག་ཐམས་ཅད་ཀྱང་ཧཱུཾ་གི་སྒྲ་འབྲུག་ལྡིར་བ་བཞིན་དུ་དི་རི་རི་བར་བསམ་ཞིང་ལས་བཞིའི་བཟླ་ཚུལ་ཐུན་གཅོད་ཚུལ་སོགས་ཐམས་ཅད་སྔ་མ་ལྟར་རོ།།འགའ་ཞིན་ཕྱིར་འཕྲོ་བའི་དུས་ཧཱུྃ་ལྔ
ལྡན་བྱེད་པ་ནི་འདིའི་སྐབས་མཁའ་འགྲོ་རིགས་ལྔར་བསྒྱུར་བས་འཁྲུལ་གཞི་བྱས་པར་འདུག་གོ།།ཚེས་གཅིག་གི་སྲོད་ཐུན་ནས་བདུན་ཕྲག་བཞི་པར་འཇུག་དགོས་ལ།དེའི་དམིགས་པ་ནི།རྩ་བར།དེ་ནས་བདག་ཉིད
མགྲིན་པའི་ནང་ནས་ནིཿཧཱུྃ་དམར་ཚོན་གང་བྱེ་རུ་ལྟ་བུ་ལསཿའོད་འཕྲོས་འཇིག་རྟེན་ཁམས་སུ་ཁྱབ་པ་ལསདྷཧཱུྃ་ཧཱུྃ་ཞེས་པ་དྲག་ཏུ་བརྗོད་པ་ཡིསཿནསྣང་སྲིད་མཁའ་འགྲོས་བྲོ་བརྡུངས་ཁྲིགས་སེ་ཁྲིགརྦྷ་འཇིག་
རྟེན་སྟོང་གསུམ་རི་རབ་ལྡེགས་སེ་ལྡེགཿཕྱོགས་བཅུའི་བདེ་གཤེགས་བྱང་ཆུབ་སེམས་དཔའ་དང་ཿསྐྱེ་འགྲོ་སེམས་ཅན་མ་ལུས་ཐམས་ཅད་དང་ཿསྣང་སྲིད་ལྷ་སྲིན་དབང་དུ་འདུས་པར་བས་མཿབདག
ཉིད་རྒྱུན་གྱི་ཏིང་འཛིན་གསལ་བཏབ་ལཿམ་ཡེངས་དྲག་པོའི་དེ་རྒྱལ་ལྡན་པ་ཡིསཿཞག་བདུན་བར་དུ་བསྙེན་པ་ཧཱུྃ་ལ་བསྐྱལཿཧཱུྃ་ཧཱུྃ་ཞེས་པ་དྲག་ཏུ་བརྗོད་པ་ཡིསཿསྣང་སྲིད་འཇིག་རྟེན་རྨོངས་ནས་ལྡེག་ཅིང
འཁྲུགཿ།འུར་འུར་ཆེམ་ཆེམ་ཀུན་དུ་གཡོ་ཞིང་འགུལཿཞེས་གསུངས་པའི་དོན།ཐུན་མགོར་ཧཱུྃ་གིས་ཁོག་པ་གང་ཞིང་ཕྱིར་འཕྲོས་ཧཱུྃ་གིས་གང་།ཧཱུྃ་རྣམས་ཧྲཱིཿཞེས་བརྗོད་པས་མཁའ་འགྲོ་མར་གྱུར་པ་དང་།སྣོད

བཅུད་ཐམས་ཅད་མཁའ་འགྲོར་གྱུར་པ་དེ་རྣམས་ཀྱི་ཞལ་ནས་ཧཱུཾ་གི་སྒྲ་དི་རི་རི་སྒྲོག་པའི་བར་གསལ་བཏབ་རྗེས།རང་གི་མགྲིན་པར་ཧཱུཾ་དམར་པོ་བྷུ་རུ་ལྟ་བུ་གསལ་བ་ལས་འོད་འཕོས་སྟོང་གསུམ་གང་བའི་མཁའ་འགྲོ་རིགས
ལྔ་དེ་རྣམས་ལ་ཕྲོག་པས་རྐྱེན་བྱས་མཁའ་འགྲོ་ཐམས་ཅད་བྲོ་བརྡུང་ཁྲིག་ཁྲིག་མཛད་ཅིང་ཧཱུཾ་གི་གླུ་བླངས་པ་ལ་བརྟེན་ནས།སྟོང་གསུམ་གྱི་འཇིག་རྟེན་ཐམས་ཅད་ལྡེག་ལྡེག་འཁྲུག་ཅིང་འུར་འུར་ཆམ་ཆེམ་དུ་གཡོ་ཞིང་འགུལ་བ
དདང་ལྷན་ཅིག་ཕྱོགས་བཅུའི་སངས་རྒྱས་བྱང་སེམས་སྐྱེ་འགྲོ་སེམས་ཅན་ཁྱད་པར་དུ་སྣང་ཞིང་སྲིད་པའི་ལྷ་སྲིན་ཐམས་ཅད་བདག་གི་དབང་དུ་འདུས་པར་བསམས་ལ་ཐུན་བཞིར་ཕྲིན་ལས་བཞིའི་ཚུལ་དུ་སྔར་བཞིན་བཟླའོ།།དེ་
ལྟར་བདུན་ཕྲག་བཞི་ཚེས་བརྒྱད་ཀྱི་དགོངས་ཐུན་གྱིས་རྫོགས་ཤིང་།རྟགས་ནི།རྩ་བར།དེ་ལྟར་བཟླས་པས་དངོས་སམ་རྨི་ལམ་དུཿམཆོག་དང་ཐུན་མོང་དངོས་གྲུབ་བསམ་མི་ཁྱབཿ།མངོན་སུམ་རྟགས་ནི་
སེམས་ཉིད་གསལ་དག་རྟོགསཿཆོས་ཉིད་རང་བྱུང་དང་གསལ་རྒྱུད་ལ་འཆརཿཁྲོ་གཏུམ་ང་རྒྱལ་དགྲ་བགེགས་བར་ཆོད་འཇོམསཿབར་གཅོད་གདུག་པའི་ཚོགས་རྣམས་བརླག་པར་འགྱུར།ཚེ་ཡི་རིག་འཛིན་
དངོས་གྲུབ་ཐོབ་པར་འགྱུརཿཞེས་གསུངས་ཤིང་།རྒྱས་པར་ན་ཕྱི་ནང་རྟགས་ཀྱི་རིམ་པའི་ནང་དུ་བལྟའོ།།འདི་ཉིད་སྤྱིར་བླ་མའི་གསང་སྒྲུབ་ཟབ་མོ་དང་ཁྱད་པར་རྫོགས་ཆེན་ཁོ་ན་དང་འབྲེལ་བས་གནས་ལུགས་ཀྱི་

ངང་ནས་བཟླས་པ་བྱས་ན་གསང་སྔགས་གཞན་ལྟར་དམིགས་པའི་འཕྲོ་འདུ་ཟ་ཟི་མང་པོས་མི་གཡེང་ཞིང་།རྩེ་གཅིག་ཏུ་བརྩོན་འགྲུས་དྲག་པོས་ཉམས་སུ་བླངས་ན་དགེ་སྦྱོར་རིག་པ་དྲངས་སྙིགས
ཕྱེབྱེད་ཅིང་གསལ་སྟོང་འཛིན་མེད་ཀྱི་ཉམས་མྱོང་ཁྱད་པར་ཅན་སྐྱེ་བར་འགྱུར་ཏེ།རྩ་བར།སྙོམཔ་ལས་ལེ་ལོ་སྤངས་ལ་སྒྲུབ་པ་བྱཿབརྩོན་འགྲུས་དྲག་པོས་དངོས་གྲུབ་མྱུར་དུ་ཐོབཿཉམས་ལེན་དྲག་པོར་རིག་པ།
དདངས་སྙིགས་ཕྱེདཿསེམས་ཀྱི་རང་བཞིན་ཆོས་ཉིད་དཀྱིལ་འཁོར་ནཿཐུགས་དགོངས་བརྗོད་བྲལ་མཁའ་དབྱིངས་རྣམ་དག་ཀློངཿརང་བྱུང་རང་གསལ་སྟོང་པ་འཛིན་པ་མེདཿསྐྱེ་མེད་ཀ་དག་ཟེང་ཐལ
གནས་ལུགས་ལཿགཟུང་འཛིན་ཞེ་ན་ཆགས་ཐག་པ་བཅད་ལ་བཞག།དེ་ལྟར་ཤེས་ན་ཀུན་གྱི་སྲོག་རྩ་ཟིནཿཞེས་དང་།ཉམས་ལེན་གསལ་སྟོང་འཛིན་མེད་དང་ཉིད་ལསཿདྲག་ལ་ངར་ལྡན་
རིག་པ་མདུང་སློང་གིཿདབང་པོ་ཧུ་རེ་ཐོན་རིགས་གཟེངས་བསྟོད་ལཿཁམས་གསུམ་ཟིལ་གནོན་བླ་མའི་རྣལ་འབྱོར་བསྒོམཿཉམ་ང་བག་ཚ་རྣམ་རྟོག་བློ་ཡིས་བསྒྱུརཿཞེན་འཁྲིས་ཆགས་སྡང
སེས་བའི་འཁྲིབ་བརངཿབརལ་ཞགས་དག་པོ་སྲིན་པོ་དར་དབྱངས་ལཿགཏམ་ས་ངག་པོ་རྡོ་རྗེའི་འགྱིང་གྲ་ཡིསཿཧཱུྃ་སྐྲ་བརྩེགས་མ་ངར་ལྡན་ཐོག་ལྟར་བཟླཿདལ་བར་བཟླས་པའི་ཡོན་ཏན་བས་མ་ཡས

ལཿཞེས་གསུངས་པའི་ཕྱིར་རོ།།འདི་ཡན་ཆད་དུ་བདུན་ཕྲག་རེ་རེའི་དམིགས་པ་རྣམས་རབ་ཏུ་རང་གི་བླ་མའི་མཆེད་གྲོགས་དམ་ཚིག་གཙང་བ་ཞིག་གིས་བདུན་མཚམས་སུ་སྤྲོ་དགོས་པ་ཕྱག་བཞེས་སུ་ཡོད།དེ
ནས་དངོས་གྲུབ་བླང་བ་ནི།རྟགས་བྱུང་དངོས་གྲུབ་བླང་ཐབས་ལས།དེ་ནས་དངོས་གྲུབ་བླང་བར་བྱ་བ་ནིཿནོར་རྫས་ཅི་ཡོད་ཚོགས་ཀྱི་འཁོར་ལོ་བསྐོརཿརིན་ཆེན་སྤྱན་གཟིགས་ཞལ་ཟས་སྣ་ཚོགས་དང་ཿརིན་ཆེན
འབར་བའི་གཏོར་མ་ཚོགས་ཀྱིས་བསྐོརཿདར་ཟབ་གདུགས་ཕུབ་བླ་བྲེ་རྒྱན་དུ་བྲིསཿཞེས་གསུངས་པ་ལྟར།ཚེས་བརྒྱད་ཀྱི་སྔ་དྲོ་ནས་མཆོད་གཏོར་ཚོགས་འཁོར་སོགས་དང་དངོས་གྲུབ་ཀྱིས་རྫས་བཟའ་བཅའ
བཏུང་བའི་དངོས་པོ་གང་འབྱོར་བཤམ།བླ་བྲེ་སྤྱན་གཟིགས་སོགས་བཀོད་པ་མཛེས་ཤིང་བག་དྲོ་བར་བྱ།སྲོད་ཐུན་ནས་བཟུང་ཆོ་ག་ཐུན་བཞིར་བྱ་དགོས་ཏེ།གཞུང་དེ་ཉིད་ལས།རྡོ་རྗེ་སློབ་དཔོན་ཡི་དམ་མཁའ
འགྲོ་ལཿསེར་སྣ་སྤངས་པའི་ཚོགས་མཆོད་དུས་བཞིར་འབུལཿདངོས་གྲུབ་བླང་བའི་སྙིང་པོ་བཟླས་པ་དང་ཿརྟགས་བསྟོད་དང་ནི་དོན་བསྟོད་ལ་སོགས་པའིཿབསྟོད་པ་བྱ་ཞིང་དངོས་གྲུབ་སྩོལ་ཞེས་བརྗོདཿ
ཅེས་གསུངས་པའི་ཕྱིར།སྔོན་འགྲོ་གཟེར་ལྔ་ནས་བཟུང་བཟླས་པའི་བར་ཐུགས་སྒྲུབ་ཀྱི་ཕྲིན་ལས་རྒྱས་པར་བཏང་ཞིང་།ལུས་དཀྱིལ་སྒོམ་ཚུལ་སོགས་མཐའ་དཔྱོད་ཐམས་ཅད་ཁོ་བོས་བརྩམས་པའི་ཕྲིན་ལས་ཀྱི

རྣམ་ངེས་ལྟར་ལེགས་པར་བསྒོམ།གཏོར་མ་བྱིན་རླབས་དུས་མཆོད་རྫས་སུ་ཤེས་པ་དང་།མངོན་རྟོགས་སྐབས་དཔལ་གཏོར་ལྷུར་གསལ་འདེབས་ཤིང་སྤྱན་འདྲེན་མཆོད་བསྟོད་སོགས་ཚུལ་
ལྡན་དུ་དགོས་སོ།།དེ་ཡང་འདོད་ཡོན་གྱི་ལྷ་མོས་བསྐོར་བར་བསམས་པས་ལྷ་དང་མཆོད་རྫས་གཉིས་ཀ་ལྷུན་གྲུབ་ཏུ་འབྱུང་བ་ཡིན་ནོ།།བཟླས་པའི་སྐབས་ཕྲེང་བ་ལ་སུམ་བརྒྱའམ་ཉེར་གཅིག་གི་གྲངས་འཛིན་ཅིང་།
དེ་དེ་ཡང་ཐོག་མར་ཞི་བ་ཤམ་བུའི་བཟླས་པ་ཧཱུྃ་གཅིག་མ་བརྒྱ་རྩའི་རིང་བདུན་ཕྲག་དང་པོའི་དམིགས་པ་བྱ།དེ་རྗེས་བརྒྱ་རྩའི་རིང་བདུན་ཕྲག་གཉིས་པའི་དམིགས་པ་དང་བསྟུན་དྲག་པོའི་ཧཱུྃ་ཉིས་བརྩེགས་སུ་བཟླ།དེ་རྗེས
ཧྲཱིཿཞེས་བརྗོད་པས་ཧཱུྃ་རྣམས་མཁའ་འགྲོར་བསྒྱུར་ཏེ་དབང་གི་ཧཱུྃ་ལྔ་བརྩེགས་བརྒྱ་རྩའི་རིང་བདུན་ཕྲག་གསུམ་པའི་དམིགས་པ་བྱེད།ཉི་ཤུ་རྩ་གཅིག་གི་སྐབས།རྒྱས་པའི་ཧཱུཾ་བདུན་བརྩེགས་ལན་གསུམ་གྱི་
རིང་བདུན་ཕྲག་བཞི་པའི་དམིགས་པ་བྱའོ།།འདི་ཡང་རིག་བཟོ་ལྟ་བུ་མ་ཡིན་ཏེ།བྱིན་རླབས་ཐུགས་རྗེའི་དབང་ལྔ་ལས།བསྙེན་པ་སུམ་བརྒྱ་ཉེར་གཅིག་གིཿདབང་གིས་བྱིན་རླབྲ་ནུས་པ་བསྐྱེདཿཅེས་གསུངས
པའི་དགོངས་པ་ཡིན།དངོས་གྲུབ་བླང་བའི་འཛབ།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུཾ་ཧཱུྃ་ཧཱུྃཿནཱ་ནཱ་ཁ་དྷེ་སིདྡྷི་ཧཱུྃ་ཧཱུྃ་ཧཱུྃ་སརྦ་སིདྡྷི་དྷ་ནཾ་མཻ་དྷི་ཧྲཱིཿཨཱ་ཡུཿསིདྡྷི་ས་མ་ཡ་སྡུས་སྡུསཿཞེས་པ་ཐུན་རེ་ལ་ཅི་འགྲུབ་བཟླ་ཞིང་།འདིའི།

སྐབས་ཀྱི་དམིགས་པ་ནི།དངོས་གྲུབ་བླང་ཐབས་ལས།ཅེས་བཟླས་འཇིག་རྟེན་ཁམས་ཀྱི་འདོད་ཡོན་ལྔཿའུབ་ཀྱིས་བསྡུས་ལ་ཚོགས་ལ་བསྟིམ་པར་བྱཿའཁོར་ལོས་སྒྱུར་རྒྱལ་རྒྱལ་པོའི་ཕོ་བྲང་དང་ཿརིན་ཆེན
བདུན་དང་བཀྲ་ཤིས་བརྒྱད་དང་ནིཿརྩི་བཅུད་འབྲུ་ཡི་བཅུད་དང་ཤིང་གི་བཅུདཿབཅུད་རྣམས་བསྡུས་ལ་བསྟིམ་ཞིང་སྙིང་པོ་བཟླཿབདེ་གཤེགས་རྣམས་དང་རྡོ་རྗེ་སློབ་དཔོན་གྱིསཿཚེ་ཡི་དངོས་གྲུབ་བདུད་རྩིར་བྱིན་
གྱིས་བརླབསཿགསོལ་བ་བཏབ་ཅིང་འཆི་མེད་བདུད་རྩིར་འགྱུརཿཞེས་གསུངས་པས།འཛབ་བཟླ་ཁར།འཁོར་ལོས་སྒྱུར་རྒྱལ།ཞེས་སོགས་ནས།བདུད་རྩིར་བྱིན་གྱིས་བརླབསཿཞེས་པའི་
བབར་དག་ཏུ་བརྗོད་དེ་འཛབ་ལ་འཇུག་ཅིང་།ཇི་ལྟར་གསུངས་པ་ལྟར།འཛབ་བཟླས་པས།བདག་ལས་འོད་ཟེར་དམར་པོ